Rajala kilpaili mäkihypyssä Sankt Moritzin olympialaisissa 1948 mutta joutui jättämään kisan kesken ensimmäisen kierroksen jälkeen välinerikon vuoksi. Vuonna 1950 Lahden Hiihtoseuraa edustanut Rajala voitti Salpausselän kilpailun sekä sijoittui Ounasvaaralla toiseksi ja Garmisch-Partenkirchenissä kolmanneksi. Seuraavana vuonna hän sijoittui Sveitsin mäkiviikolla viidenneksi. Uransa pisimmän hypyn, 104 metriä, hän hyppäsi Oberstdorfissa 1952.